Dohada O‘zbekistonning Qatardagi elchixonasi ochildi. 2023 yil may oyida Toshkentda ushbu davlatning diplomatik vakolatxonasi ish boshlagan edi. Foto: Telegram / bakhtiyor_saidov Qatar poytaxti Doha shahrida 11 dekabr kuni O‘zbekiston elchixonasining ochilish marosimi bo‘lib o‘tdi. Bu haqda tashqi ishlar vaziri Baxtiyor Saidov xabar bermoqda. Ushbu elchixonalar aloqalarni yanada mustahkamlashga xizmat qiladi, deb yozadi vazir. U Qatarga «Umumiy kelajakni bunyod etish» mavzusidagi Doha forumida ishtirok etish uchun borgan. Tashrif davomida Qatar bosh vaziri, shuningdek, transport vaziri va boshqalar bilan uchrashuv o‘tkazdi. 2023 yil may oyida Toshkentda Qatarning diplomatik vakolatxonasi faoliyati yo‘lga qo‘yilgandi.